જેમાં રાજસ્થાન અને આંધ્રપ્રદેશ બાદ હવે પશ્ચિમ બંગાળમાં વેટમાં ઘટાડો કરવામાં આવ્યો છે. જેથી આ ત્રેણય રાજ્યોમાં પેટ્રોલ અને ડીઝલની કિંમતમાં ઘટાડો થયો છે. આજે કોઇ વધારો કરવામાં ન આવતા દિલ્હીમાં પેટ્રોલની કિંમત લીટર દીઠ ૮૦.૮૭ના સ્તર પર રહી હતી. જ્યારે ડીઝલની કિંમત ૭૨.૯૭ રૂપિયા રહી હતી. દેશના વાણિજ્ય પાટનગર ગણાતા મુંબઇમાં પેટ્રોલની કિંમત ૮૮.૨૬ રૂપિયા રહી હતી. જ્યારે ડીઝલની કિંમત ૭૭.૪૭ રૂપિયા રહી હતી. આવી જ રીતે ચેન્નાઇમાં પેટ્રોલની કિંમત આજે લીટરદીઠ ૮૪.૭૪ રૂપિયા રહી હતી. આવી જ રીતે ડીઝલની કિંમત ૭૪.૮૨ રૂપિયા રહી હતી. કોલકત્તામાં પણ પેટ્રોલ અને ડીઝલની કિંમતમાં ઘટાડો થયો છે. કારણ કે અહીં સરકારે વેટમાં ઘટાડો કર્યો છે. કેટલાક રાજકીય પંડિતો માની રહ્યા છે કે આગામી મહિનાઓમાં રાજસ્થાન અને મધ્યપ્રદેશ સહિત કેટલાક રાજ્યોમાં વિધાનસભાની ચૂંટણી યોજાનાર છે જેથી પેટ્રોલિયમ પેદાશોના ભાવમાં વધારા પર બ્રેક મુકવામાં આવે તેવી શક્યતા છે. રાજસ્થાન અને આંધ્રપ્રદેશ સરકાર દ્વારા વેટમાં ઘટાડો કરવામાં આવ્યો છે. હાલમાં ભાવ વધારાને લઇને સામાન્ય લોકો ત્રાહીમામ પોકારી ગયા છે. સતત છ દિવસસુધી પેટ્રોલ અને ડીઝલની કિંમતમાં હાલમાં વધારો કરવામાં આવ્યો હતો. ભાવ વધારાની સામે ભારત બંધની હાકલ પણ કરવામાં આવી હતી. જે દરમિયાન બિહાર સહિતના કેલાક રાજ્યોમાં હિંસા થઇ હતી. જો કે ભારત બંધના એક દિવસ બાદ પણ વધારો કરવામાં આવ્યો હતો. જો કે આજે કોઇ વધારો કરવામાં આવ્યો ન હતો. દિલ્હી હાઈકોર્ટે આજે ફ્યુઅલની કિંમતમાં કોઇ દરમિયાનગીરી કરવાનો સાફ ઇન્કાર કર્યો હતો. કોર્ટે કહ્યું હતું કે, સરકારને તે કોઇ આદેશ આપી શકે તેમ નથી. ચીફ જસ્ટિસ રાજેન્દ્ર મેનન અને જસ્ટિસ વીકે રાવની બનેલી બેંચે કહ્યું હતું કે, આ આર્થિક મામલો છે. કોર્ટે આ મામલાથી દૂર રહેવાની જરૂર છે.